EFF en Madonsela se samewerking gekritiseer – praag.co.za
Die regerende party het vroeër sy kommer uitgespreek omdat Madonsela haar by die EFF skaar in die party se saak teen president Jacob Zuma.
Die ANC se hoofsweep, Stone Sizani het gesê hoewel daar niks verkeerd is daarmee dat 'n instelling soos die Openbare Beskermer politieke partye in regskwessies steun nie, moet die instelling altyd die publiek se vertroue behou.
Die EFF-woordvoerder, Mbuyiseni Ndlozi sê dié logika verwring die ware begrip van die demokrasie.
Ndlozi sê Madonsela verdedig die "onafhanklikheid van die funksie van die Openbare Beskermer".
'n ANC-woordvoerder Moloto Mothapo het in 'n verklaring gesê: "Hoewel persepsies, net soos moraliteit, nooit alleen deur die wet gereguleer kan word nie, is dit van kritieke belang vir die werking van die instelling en sy openbare beeld."
'n Instelling soos die OB moet te alle tye gesien word dat dit onafhanklik en onpartydig optree, het die ANC bygevoeg.
Skrywer praagGepubliseer op 14 Oktober 2015 Kategorieë Nuus, Suider-AfrikaSleutelwoord EFF, Grondwethofsaak, OB, openbare beskermer, Thuli Madonsela